Jegyzőkönyv

2019. november 19. napján 18,00 órakor a Gősfa Faluház helyiségében megtartott nyilvános képviselőtestületi ülésről.

**Jelen vannak**: Farkas Tiborné polgármester

 Ambrus Bálint képviselő

 Ambrus Zoltán képviselő

 Hessel Ferencné képviselő

 Mátyás Zoltán képviselő

 Szita Gabriella ~~al~~jegyző

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre.

A képviselőtestület 5 igen egyhangú szavazattal a kiküldött meghívóval azonosan következő napirendet fogadta el.

**Napirend:**

1. **Magyarország helyi önkormányzatairól szóló 2011. évi CLXXXIX. törvény 85.§ szerinti Közös Önkormányzati Hivatalhoz tartozás ügye
Előadó: Farkas Tiborné polgármester**
2. **Egyebek**

**Napirend tárgyalása előtt:**

**Tájékoztató Gősfa-Csönget major közvilágítás számlázás ügye**

**Szita Gabriella jegyző:** Tájékoztatta a képviselőket, hogy az EON Északdunántúli Áramhálózati Zrt vizsgálata alapján megállapítást nyert, hogy a Csönget majorban lévő közvilágítási mérőóra Vasboldogasszony Község Önkormányzata alatt van nyilvántartva. A mérőóra meghibásodása miatt felszerelése óta 2013. tavasz nem került számlázásra a közvilágítás áramdíja. 2019. nyarán lefolytatott ellenőrzés során az Eon szakemberei megállapították a hibát és a jogszabályi előírásokra tekintettel 3 évre visszamenőleg megállapították a fogyasztást. Vasboldogasszony Önkormányzata a Csönget major közvilágítási számlát kifizetni nem tudja.

**Tájékoztató Pályázati támogatás megelőlegező hitelről**

**Szita Gabriella jegyző:** Elmondta, hogy a Faluház felújítási pályázati támogatás utófinanszírozott, ezért az önkormányzat támogatás meglelőlegező hitelt vett fel. A számlavezető pénzintézet hitelkonstrukciója szerint a felvett 12,5 millió Ft összegű hitelt ez év december 31.napjáig vissza kell fizetni akár megérkezik a pályázati támogatás összege akár nem.

**Mátyás Zoltán** köszönik a tájékoztatást, természetesen a kapott információkat ellenőrzik, majd döntenek róla, amikor eljön az ideje.

**Napirend tárgyalása:**

1. **Magyarország helyi önkormányzatairól szóló 2011. évi CLXXXIX. törvény 85.§ szerinti Közös Önkormányzati Hivatalhoz tartozás ügye**

**Előadó: Farkas Tiborné polgármester**

**Farkas Tiborné polgármester:** Elmondta, hogy volt ebben a témában testületi ülés, amelyen a lakosság is részt vett.

**Mátyás Zoltán képviselő:** Elmondta, hogy a testületi ülést nem zárhatták volna le, mindaddig, amíg a kérdés nem volt feltéve és nem szavaztak rá. Az sem volt jogos, hogy meghívták azt az embert, mert a Bálint volt megbízva a levezetéssel. Ott volt 35 ember, aki azt mondta, hogy menjenek vissza Egervárra. Ezt kérték az emberek. Szeretné, hogy mit szeretne mondani Köcse úr. Nem érti, miért rugóztok ennyire ezen.

**Farkas Tiborné polgármester:** Én oda nem megyek vissza, ha onnan elmentünk.

**Mátyás Zoltán képviselő:** Akkor te nem jössz vissza. Nagyon egyszerű a kérdés, fel kell tenni szavazásra.

Köcse Tibor Nagypáli Község polgármestere megjelent a nyílt képviselő-testület ülésén és szót kért.

**Köcse Tibor Nagypáli község polgármester:** Olyan helyzetet alakítottatok ki, amit nem lett volna szabad. Mátyás Zoltánnak elmondta, hogy ő mindig megvárja, amíg más elmondja, amit akar. Megmutatta, hogy, fiatal barátunk, hogyan vélekedett az általad írtakról. Elmondta, hogy 23 éve polgármester. Azt mondja fiatal barátunk, hogy kapok 5 percet. Véleménye szerint ez nagyon tiszteletlen viselkedés volt a részéről. Kérte a képviselőt, hogy hallgassa végig, tiszteletből is. Hoztatok egy döntést, amely nincsen is alátámasztva, nincs kimutatva az abban foglaltak. Nincs köze a jegyzőségnek ahhoz, hogyan veszik igénybe a postai, egyéb szolgáltatásokat. Elmondta, hogy Egervár, Lakhegy óvodáját meg akarta szüntetni. Ki vívta ki, hogy a bejáró gyermek normatíva meg legyen osztva.

Mióta nem fizetett Egervár nektek bérleti díjat a hivatal után? A Támasz havi 50 Ft bérleti díjat fizetett, megosztották veletek? Mindig Nagypáli alkudott le a közös intézmények után fizetendő hozzájárulásokból.

**Ambrus Zoltán képviselő**: Szerinte nem kellene ennyire bántani Ambrus Bálint képviselőt.

**Köcse Tibor Nagypáli község polgármester :** Az orvos megbízásának hosszabbítása során az egervári jegyző hibája miatt akár kártérítés is lehetett volna.

**Hessel Ferencné képvielő:** Kérte a Köcse Tibort mondja el a nyertes pályázatot.

**Köcse Tibor Nagypáli község polgármester:** Adott egy pld.-t abból az újságból, ami megjelenik és minden Gősfa-i háztartásba bekerül.

**Hessel Ferencné képviselő:** Ledöbbent, hogy ma mit hallott. Idejöttél (Ambrus Bálint képviselőhöz) ahhoz az emberhez és megkérdezted tőle, hogy mennyi pénzt kapott Marika néni a faluház felújításhoz.

Sokan nem látták úgy látszik, hogy a kivetítőn az szerepelt, hogy Gősfa, Vasboldogasszony kapott volna egy kirendeltséget,

**Szita Gabriella jegyző:** Elmondta, hogy az óvoda költségvetéséhez 300 ezer forint plusz hozzájárulást kellene fizetni.

**Farkas Tiborné polgármester:** Elmondta, hogy korábban megbeszélték az óvoda költségvetését, most csak emailek küldenek.

**Ambrus Zoltán képviselő:** Ők nyerték a választást, hárman vannak, ezt tudomásul kell venni. Legyen a kialakult helyzet annak a felelőssége, aki azokat indította, akiket. Én nem hívtam össze az embereket.

**Farkas Tiborné polgármester:** Mátyás Zoltán jött be hétfőn és követelte, hogy küldjünk ki mindenkinek meghívót.

**Ambrus Zoltán képviselő:** Idejött egy csomó önkormányzati fizetett ember. Bevallja, hogy ő akkor megszavazta menjünk el Egervárra. Azóta, hogy mióta feltartottuk mind az 5-en a kezünket, hogy átmenjünk, csak nekem róják fel ezt. Most azt akarja, hogy ez a teher menjen le a válláról. Mikor csinálok jót?

**Hessel Ferencné képviselő:** Akkor tennénk jót, hogy Vasboldogasszony és Gősfa csináljon egy külön „jegyzőségét”.

**Ambrus Zoltán képviselő:** Az én lelkem csütörtöktől megkönnyebbült.

**Mátyás Zoltán képviselő**: Úgy gondolja, ez a kis falu menjen vissza a gyökereihez, legyen egyedül. Nekünk mindenünk ott van. Én bevállalom, hogy ha ráfizetünk, akkor odaállok az emberek elé és vállalom. Most is vállalom, hogy nekünk a jegyzőséggel, mint hivatallal semmi bajunk. Azért a Köcse polgármester, mint gesztor, aki elismerhetően fejlődtek, akkor neki jóban kellett lennie mindenkivel.

**Hessel Ferencné képviselő**: Felhívta Horváth Editet és megkérdezte miért nem indult a választáson.

Horváth Edit telefonon elmondta, hogy azért nem indult a választáson, mert ettől fogva a családját kívánta előtérbe helyezni.

**Mátyás Zoltán képviselő:** Szerinte felesleges volt telefonálni. Egyszer is azt mondta volna a Köcse úr, hogy ez kevés lesz. Nem tudtatok olyan embereket magatok mellék tenni, akik nyerhettek volna. Miért nem maradtak meg mellettetek az emberek.

**Hessel Ferencné képviselő:** Jelezte a tánccsoport nem kíván fellépni az idősek napján.

**Mátyás Zoltán** **képviselő**: Kérte szavazásra bocsátani a napirendi döntést.

**Farkas Tiborné polgármester:** Szavazásra bocsátotta Gősfa Község Önkormányzata tekintettel Magyarország helyi Önkormányzatairól szóló 2011. évi CLXXXIX. törvény 85.§ (3) bekezdésére 2019. december 31.napjával kiválik a Nagypáli Közös Önkormányzati Hivatalból és 2020. január 1. napjától az Egervári Közös Önkormányzati Hivatalhoz kíván csatlakozni.

További kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd szavazásra bocsátotta az elhangzott indítványt.

Gősfa Község Önkormányzati Képviselő-testülete 3 igen, 2 nem minősített többségű szavazattal a következő határozatot hozta:

**Gősfa Község Önkormányzati Képviselő-testületének
54/2019(XI.19.) számú határozata**

Gősfa Község Önkormányzata tekintettel Magyarország helyi Önkormányzatairól szóló 2011. évi CLXXXIX. törvény 85.§ (3) bekezdésére 2019. december 31.napjával kiválik a Nagypáli Közös Önkormányzati Hivatalból és 2020. január 1. napjától az Egervári Közös Önkormányzati Hivatalhoz kíván csatlakozni.

1. **Egyebek**
* **Nyugdíjas találkozó:**

**Farkas Tiborné polgármester:** Felkérte a legfiatalabb képviselőt, Ambrus Bálintot, hogy gondoskodjon zenészről.

**Ambrus Zoltán képviselő:** Miért nem akar táncolni a Rozmaring? Látta, hogy az Egerváron előadott műsorban voltak Gősfai gyerekek is. Beszélni kellene az osztályfőnökkel 3. osztályossal, hogy a gyerekek adják elő a műsort.

**Farkas Tiborné polgármester.** elmondta, hogy mivel nem lesznek táncosok, nem lesz süti sem. Balázs Heni nem tudott válaszolni arra, hogy el tud-e jönni.

**Ambrus Zoltán képviselő:** Gersekaráti citerazenekar fel tudna lépni, egyeztet velük.

**Farkas Tiborné polgármester:** Elmondta, hogy nincs faluház vezető nem tudja hogyan lesznek a meghívók kihordva.

**Mátyás Zoltán képviselő:** Akkor csinálják, ha több lesz a nyugdíjas, mint a fellépő. Ne fizessenek amikor nincs pénzünk.

**Ambrus Zoltán képviselő**: Marika azt mondta, hogy van 300 e ft erre.

**Farkas Tiborné polgármester:** Azt mondta, hogy kb 300-400 e Ft-ba szokott kerülni.

**Mátyás Zoltán képviselő:** Kell zene?

**Ambrus Zoltán képviselő:** Kell zene.

**Mátyás Zoltán képviselő:** Sok mindent bevállalok, de ezt.

**Hessel Ferencné képviselő:** Sok mindent saját pénzből bevállaltam.

**Ambrus Zoltán képviselő:** Közel van november 30.

**Ambrus Bálint képviselő:** Toljuk át jövő évre.

**Farkas Tiborné polgármester:** Elmondta, hogy van még kifizetni való számla.

**Hessel Ferencné képviselő:** Most mondja el, nem szavazás előtt, akarta mondani

**Ambrus Bálint képviselő:** Szerinte tolják át jövőre, kapjanak a nyugdíjasok 5000 Ft ajándékot és kész.

**Mátyás Zoltán képviselő:** Akkor döntsék el, legyen-e vagy ne.

**Farkas Tiborné képviselő:** A Rózsa Sanyiék megkeresték, hogy szeretnék a vizet bevezetni. Azt kérdezte, mennyi időt adjanak a nyitott aknának.

**Ambrus Zoltán képviselő:** Engedjük meg minél rövidebb ideig legyen a gödör nyitva.

**Farkas Tiborné képviselő:** 1 közmunkás van, elfogyott a hasogatott fa, mi legyen.

**Mátyás Zoltán képviselő:** Szerinte ezt az épületet nem kellene egész nap fűteni.

**Farkas Tiborné polgármester:** Mai napon a Megyei Könyvtártól kapott telefont, heti háromszor két órában kell biztosítani a könyvtári szolgáltatást.

**Ambrus Zoltán képviselő:** Megbízással lehetne?

**Ambrus Bálint képviselő:** Milyen végzettség kell hozzá.

**Farkas Tiborné polgármester:** Érettségi

**Ambrus Zoltán képviselő:** Azt mondom, hogy legyen nyugdíjas találkozó. Mindenki még egyszer keresse fellépőt. Ő tud hozni vörösbort.

**Hessel Ferencné képviselő:** A tálalást, terítést vállalja.

**Ambrus Bálint:** Ő vállalja a zenészt.

**Farkas Tiborné polgármester**: A meghívót ki kellene hordani.

A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta.

Ezt követően **az ülést levezető** **polgármester** előadta, hogy a képviselő-testület az elfogadott napirendet megtárgyalta, megkérdezte a képviselőket van-e egyéb közérdeket érintő kérdésük, bejelentésük.

Egyéb kérdés, bejelentés nem hangzott el, a polgármester megköszönte a megjelenést és a képviselő-testület nyilvános ülését 20,00 órakor bezárta.

**K.m.f.**

 **Farkas Tiborné Szita Gabriella
 polgármester jegyző**